\NormalFont\ShortTitle{Hosea}

{\MTB Chitabu cha

\par }{\MT HOSEA

\par }{\IMT Tanga mbere

\par }{\IP Nabii Hosea watabiri kpwenye utawala wa vurini wa Iziraeli, bada ya nabii Amosi, wakati wa misukosuko na kugbwa kpwa mudzi mkpwulu uihwao Samariya mwaka wa magana sabaa mirongo miiri na mmwenga kabila ya Jesu kuvyalwa. Iye wasononeswa ni nyo atu a Iziraeli na Juda kpwa arivyokala anaabudu vizuka badala ya kukala aaminifu kpwa Mlungu. Hosea walenganisha hiku kukosa kpwao uaminifu na halize bada ya kulóla malaya. Dza vira Gomeri arivyoenderera na umalaya, ndivyo atu a Mlungu arivyoenderera kuabudu vizuka. Kpwa sababu ihi, atu a Iziraeli kala ni aamulwe. Ela pho mwisho mendzwa ya Mlungu isiyosika kpwa atue indauya, naye andauyiza uhusiano nao. Mendzwa ihi inaelezwa ni maneno higa: “Nkale ndaweza kukurichani mwi atu a Efuraimu? Ndawezadze kukulavyani mwi atu a Iziraeli? Vino nindaweza kukuhenda dza mudzi wa Adima? Ndawezadze kukuhenda dza mudzi wa Seboimu. Nkagalukpwa ni moyo, nkedzerwa ni mbazi.” (11:8)

\par }{\IOT Maelezo muhimu kpwa chifupi

\par }{\IO Hosea, mchewe na anae 1:1—3:5

\par }{\IO Ujumbe chinyume cha Iziraeli 4:1—13:16

\par }{\IO Mlungu analaga kuswamehe Aiziraeli ndiphotubu 14:1–9



\par }\ChapOne{1}{\PP \VerseOne{1}\XREF{}{{\XO 1:1 }{\XO{1:1
}}{\XT{2 Afalume 15:1–7; 15:32–38; 16:1–20; 18:1—20:21; 14:23–29; 2 Nyakati 26:1–23; 27:1–8; 28:1–27; 29:1—32:33}}}Hosea mwana wa Beeri waphaha ujumbe kula kpwa Mwenyezi Mlungu wakati wa utawala wa Uziya, Jothamu, Ahazi na Hezekiya hiko tsi ya Juda; nao kala ni wakati wa utawala wa Jeroboamu mwana wa Joashi afalume a Iziraeli.


\par }{\SH Mkpwaza Hosea na anae
\par }
{\PP \VS{2}Mwenyezi Mlungu ariphoandza kugomba kutsupira Hosea wamuamba, “Phiya ukalóle mchetu amendzaye kuzinga, na uvyale ana kpwa kuzinga mana nyo atu a tsi ihi anazinga zaidi kpwa kuniricha mimi Mwenyezi Mlungu.”

\VS{3}Kpwa hivyo Hosea wamlóla Gomeri mwana wa Dibulaimu. Gomeri wagbwira mimba na achivyala mwana mlume.


\par }{\PP \VS{4}\XREF{}{{\XO 1:4 }{\XO{1:4
}}{\XT{2 Afalume 10:11}}}Mwenyezi Mlungu achimuamba Hosea, “Iye mwana dzinare undamuiha Jeziriili, mana si kure na kutiya adabu chivyazi cha Jehu kpwa vira arivyoolaga atu anji hiko Jeziriili. Mimi ndaumarigiza tse nyo ufalume wa Iziraeli.

\VS{5}Siku iyo ndaangamiza silaha za viha za Iziraeli ko Dete ra Jeziriili.”


\par }{\PP \VS{6}Gomeri achigbwira mimba tsona na achidzivugula mwana mchetu. Ndipho Mwenyezi Mlungu achigomba na Hosea achimuamba, “Hiyu dzinare muihe Loruhama,\FTNT{*}{{\FR 1:6 }{\FR{1:6
}}{\FK{Loruhama
}}{\FT{manaye ni
}}{\FQA{sindamuonera mbazi.}}} mana sindaaonera tsona mbazi atu a Iziraeli, wala kuaswamehe.

\VS{7}Ela nindaaonera mbazi atu a Juda, nami nindaativya bila ya viha. Sindahumira maha, panga, farasi, wala anajeshi akuhumira farasi, ela kpwa nguvu zangu mimi Mwenyezi Mlungu, Mlungu wao.


\par }{\PP \VS{8}“Gomeri ariphomrikisa Loruhama, wagbwira mimba yanjina, achivyala mwana mlume wa phiri.

\VS{9}Phahi Mwenyezi Mlungu wagomba na Hosea achimuamba, ‘Hiyu muihe Loami,\FTNT{†}{{\FR 1:9 }{\FR{1:9
}}{\FK{Loami
}}{\FT{manaye ni
}}{\FQA{Mwimwi simwi atu angu.}}} kpwa mana mwimwi simwi atu angu, nami simi Mlungu wenu.’ ”


\par }{\SH Iziraeli indaongokerwa tsona
\par }
{\PP \VS{10}\XREF{}{{\XO 1:10 }{\XO{1:10
}}{\XT{Arumi 9:26}}}“Ela yo isabu ya ana a Iziraeli indakala dza ya mtsanga wa pwani ambao taphana awezaye kuupima wala kuutala. Na badala ya kuambwa, ‘Simwi atu angu,’ aho andakpwedza aihwe, ‘Ana a Mlungu ariye moyo.’

\VS{11}Atu a Juda na a Iziraeli andaungana atsambule chilongozi mmwenga; nao andaenjerezeka na kuongokerwa kahi ya tsi yao kpwa kukala yo siku ya Jeziriili indakala siku kulu.”




\par }\Chap{2}{\PP \VerseOne{1}Namwi mundaiha ndugu zenu alume “atu a Mlungu,” na enenu achetu “arioonerwa mbazi ni Mwenyezi Mlungu.”


\par }{\SH Aiziraeli ni dza Gomeri, sio aaminifu
\par }
{\Q \VS{2}Anangu, bishani na mayo yenu,

\par }{\QB (mana iye siye mkpwazangu

\par }{\QB nami simi mlumewe tsona).

\par }{\Q Muambireni ariche kuzinga

\par }{\QB na umalayawe,


\par }{\Q \VS{3}nisedze nikamvula nguwo

\par }{\QB akakala chitsaha dza arivyovyalwa.

\par }{\Q Chisha nimuhende akale dza jangbwa,

\par }{\QB dza tsi ya chitsapi,

\par }{\QB na nimuolage na chiru.


\par }{\Q \VS{4}Hata nyo anae sindaaonera mbazi,

\par }{\QB kpwa kukala ni ana a kuzinga.


\par }{\Q \VS{5}Kpwa mana nine yao wahenda umalaya,

\par }{\QB iye wagbwira mimba katika waibu.

\par }{\Q Mana iye wáamba, “Nindaalunga azembe angu,

\par }{\QB mana aho ndio aniphao chakurya na madzi,

\par }{\QB nyoya\FTNT{*}{{\FR 2:5 }{\FR{2:5
}}{\FT{Atu a Iziraeli kala nkuhumira nyoya na katani kufuma nguwo.}}} za mangʼondzi na katani, mafuha na uchi wangu.”


\par }{\Q \VS{6}Kpwa hivyo ndampigira lichigo ra miya mo mwakpwe njirani

\par }{\QB ndamdzengera ukuta ili asione njira.


\par }{\Q \VS{7}Iye andaalunga azembee

\par }{\QB ela kandaaphaha

\par }{\Q andaaendza

\par }{\QB ela kandaaona.

\par }{\Q Ndipho andaamba,

\par }{\QB “Nindauya kpwa mlume wangu,

\par }{\QB mana hiko nakala vinono kuriko vi nirivyo sambi.”


\par }{\Q \VS{8}Iye kamanyire kukala,

\par }{\QB mimi mwenye ndimi nriyemupha

\par }{\QB nyo mtsere, uchi na mafuha.

\par }{\Q Chisha kamanyire kukala yo feza na zahabu,

\par }{\QB ariyoihumira kumuabudu Baali,\FTNT{†}{{\FR 2:8 }{\FR{2:8
}}{\FT{Baali ni dzina ra mlungu wa Chikanani ambaro manaye yanjina hipha ni “Bwana.”
}}}

\par }{\QB ndimi nriyemupha.


\par }{\Q \VS{9}“Kpwa hivyo wakati wa mavuno,

\par }{\QB sindamupha mtsere wangu wala uchi wangu.

\par }{\Q Chisha nindauyira nyoya zangu za mangʼondzi na katani yangu,

\par }{\QB ambazo kala nkamupha abwiningize chitsahache.


\par }{\Q \VS{10}Nindamvula nguwo nimriche chitsaha

\par }{\QB mbere za azembee

\par }{\QB na takuna ndiyemuusa kula mwangu mikononi.


\par }{\Q \VS{11}Nindakomesa sikukuuze zosi.

\par }{\QB Sikukuu za mwaka hadi mwaka, sikukuu za kulumbwa kpwa mwezi,

\par }{\Q sikukuu zosi za Siku za Kuoya,

\par }{\QB na sikukuu zirizoikpwa.


\par }{\Q \VS{12}Iyo mizabibuye na mitiniye,

\par }{\QB ambayo mwenye waamba,

\par }{\Q ‘Ihi ni maripho gangu

\par }{\QB nrigoriphiwa ni azembe angu,’ ndaibananga.

\par }{\Q Nindaihenda ikale tsaka,

\par }{\QB na matundage gariwe ni nyama a tsakani.


\par }{\Q \VS{13}Nindamtiya adabu

\par }{\QB kpwa sababu siku hizo iye waniyala achifukizira uvumba Mabaali,

\par }{\Q achidzipamba pehe na mapambo ganjina,

\par }{\QB na achilunga azembee,” Mwenyezi Mlungu anaamba.


\par }{\SH Mendzwa ya Mwenyezi Mlungu \newline  kpwa Aiziraeli
\par }
{\Q \VS{14}Kpwa hivyo nalonda nimchenge-chenge

\par }{\QB nimphirike hadi weruni nikabishe naye

\par }{\QB maneno ga kumuhuriza moyo.


\par }{\Q \VS{15}\XREF{}{{\XO 2:15 }{\XO{2:15
}}{\XT{Joshuwa 7:24–26}}}Na kuko ndiko ndikomuuyizira

\par }{\QB mindaye ya mizabibu,

\par }{\Q na kurihenda ro Dete ra tabu

\par }{\QB rikale mryango wa kumrehera kuluphiro.

\par }{\Q Nchimuiha andaihika

\par }{\QB dza wakati ariphokala msichana,

\par }{\QB dza siku ariphotuluka kula Misiri.


\par }{\Q \VS{16}Mwenyezi Mlungu achienderera kuamba, “Siku iyo

\par }{\QB kundaniiha tsona ‘Baali wangu’

\par }{\QB undaniiha ‘Mlume wangu.’


\par }{\Q \VS{17}Sindamruhusu kuhadza madzina ga mabaali,

\par }{\QB naye kandagatambukira tsona.


\par }{\Q \VS{18}Siku iyo nindaika chilagane

\par }{\QB na nyama a tsakani, nyama a mapha

\par }{\QB na nyama a kuambala.

\par }{\Q Nindavundza maha na panga,

\par }{\QB na kukomesa viha kahi ya yo tsi,

\par }{\QB nao andakala salama.


\par }{\Q \VS{19}Nami nindakuposa uwe Iziraeli ukale wangu hata kare na kare.

\par }{\QB Nindakala muaminifu kpwako na wa haki

\par }{\QB nindakuonyesa mendzwa isiyosika na mbazi.


\par }{\Q \VS{20}Nindakala muaminifu kpwako nikuhende ukale wangu,

\par }{\QB nawe undammanya Mwenyezi Mlungu.”


\par }{\Q \VS{21}Mwenyezi Mlungu anaamba, “Siku iyo mlunguni kundajibu

\par }{\QB kpwa kuipha maingu ga mvula,

\par }{\Q nako mlunguni kundaijibu tsi

\par }{\QB kpwa kuirehera mvula.


\par }{\Q \VS{22}Na yo tsi indajibu

\par }{\QB kpwa kumeza mimea ya mtsere, uchi muphya wa zabibu na mafuha.

\par }{\Q Iyo nayo indajibu

\par }{\QB kpwa kulavya mavuno manono, yani Jeziriili.\FTNT{‡}{{\FR 2:22 }{\FR{2:22
}}{\FT{Tsi nono yenye rutuba nkuihwa Jeziriili.
}}}


\par }{\Q \VS{23}\XREF{}{{\XO 2:23 }{\XO{2:23
}}{\XT{Arumi 9:25; 1 Petero 2:10}}}Nami nindaaimarisha kahi ya yo tsi

\par }{\QB kpwa ajili yangu mwenye.

\par }{\Q Nindaaonera mbazi hinyo nrioamba taaonereka mbazi.

\par }{\QB Na hara nrioamba kukala si atu angu,

\par }{\Q nindaambira, ‘Mwimwi ndimwi atu angu,’ nao andaamba, ‘Uwe u Mlungu wehu.’ ”




\par }\Chap{3}{\SH Hosea anakombola mchewe
\par }
{\PP \VerseOne{1}Mwenyezi Mlungu wagomba nami achiniamba, “Phiya ukamuonyese tsona mendzwa mcheo dzagbwe ni mzindzi na phapho aripho ana mlume wanjina. Mmendze dza viratu Mwenyezi Mlungu aamendzavyo Aiziraeli, dzagbwe analunga milungu yanjina, kpwa kumendza kulavya magande ga zabibu za kuuma kpwa vizuka.”

\VS{2}Phahi náphiya nchendamriphira vipande kumi na vitsano vya feza na kilo gana mwenga na mirongo mitsano za shayiri tu.

\VS{3}Nami nchimuamba, “Vivi ni usagale phapha na mimi siku nyinji bila kuzinga, bila kulala na mlume wanjina wala mimi.”


\par }{\PP \VS{4}Mana nyo Aiziraeli andakala siku nyinji bila kukala na mfalume au chilongozi, bila sadaka, bila nguzo ya kuvoywa, bila chisibao wala chizuka.

\VS{5}Badaye Aiziraeli andauya na kumuendza Mwenyezi Mlungu, Mlungu wao na mfalume wao wa chivyazi cha Daudi. Andakpwedza kpwa Mwenyezi Mlungu kpwa kuogopha na kulunga unonowe hipho siku za mwisho.




\par }\Chap{4}{\SH Makosa ga Aiziraeli
\par }
{\Q \VerseOne{1}Mwi Aiziraeli phundzani neno ra Mwenyezi Mlungu.

\par }{\QB Mwenyezi Mlungu ana malau na mwi msagalao tsi ihi

\par }{\Q mana tamuna uaminifu wala mbazi

\par }{\QB chisha tamummanya Mlungu.


\par }{\Q \VS{2}Kazi yenu ni kulani, kuchenga, kuolaga,

\par }{\QB kuiya na kuzinga.

\par }{\Q Atu ahendao mambo chimabavu,

\par }{\QB hipha na hipha anaolaga ayawao.


\par }{\Q \VS{3}Kpwa sababu hiyo, yo tsi indauma

\par }{\QB na osi asagalao mumo anaonda.

\par }{\Q Nyama a tsakani,

\par }{\QB nyama a mapha

\par }{\QB hadi ngʼonda a baharini anafwa.


\par }{\Q \VS{4}Ela msilaumiane

\par }{\QB au kushitakiana

\par }{\QB mana mimi nina malau na nyo alavyadzi-sadaka.


\par }{\Q \VS{5}Mundakpwala mutsi na usiku,

\par }{\QB mwimwi phamwenga na manabii genu.

\par }{\Q Na yo tsi ya Iziraeli ambayo ndiyo mayo yenu, ndaiangamiza.


\par }{\Q \VS{6}Atu angu anaangamika kpwa kukosa marifwa.

\par }{\QB Kpwa kukala mwakahala marifwa,

\par }{\QB mimi nami nkakukahalani mkale alavyadzi-sadaka angu.

\par }{\Q Kpwa sababu mwayala shariya za Mlungu wenu,

\par }{\QB nami piya nindayala ana enu.


\par }{\Q \VS{7}Alavyadzi-sadaka arivyokala anaenjerezeka,

\par }{\QB ndivyo arivyoenderera kunihendera dambi.

\par }{\QB Nami ndabadilisha ishima yao nono na waibu.


\par }{\Q \VS{8}Aho nkurya sadaka za dambi za atu angu,

\par }{\QB kpwa hivyo analonda nyo atu aenderere kuhenda dambi

\par }{\QB ili nao aenderere kurya.


\par }{\Q \VS{9}Vyo ndivyotiya adabu nyo atu, ndivyo ndivyotiya adabu nyo alavyadzi-sadaka,

\par }{\QB osi ndaatiya adabu.

\par }{\QB Nindaariphiza kpwa ajili ya mahendo gao mai.


\par }{\Q \VS{10}Andarya mtalo wao wa sadaka ela taandamvuna,

\par }{\QB andahenda umalaya, ela taandavyalana

\par }{\Q kpwa kukala akamricha Mwenyezi Mlungu,


\par }{\Q \VS{11}na akadzitiya umalaya, uchi mufu na uchi muitsi

\par }{\QB ambao nkuusa ufahamu.


\par }{\Q \VS{12}Atu angu anapiga mburuga kula kpwa vizuka vya mihi

\par }{\QB nao nkumanyiswa maneno ni fwimbo.

\par }{\Q Roho ya umalaya ikaangamiza

\par }{\QB nao akamricha Mlungu wao.


\par }{\Q \VS{13}Aho analavya sadaka dzulu ya virere vya myango,

\par }{\QB na kulavya sadaka za kuochwa vidzangoni,

\par }{\Q tsini ya mihi mikulu dza mialoni, milibuwa na miela,

\par }{\QB kpwa kukala ina pepho nono.

\par }{\Q Kpwa hivyo ana enu achetu anahenda umalaya,

\par }{\QB na akaza ana enu anazinga.


\par }{\Q \VS{14}Sindaatiya adabu ana enu achetu ahendao umalaya,

\par }{\QB wala akaza ana azingao,

\par }{\Q mana nyo alume enye anazinga na malaya,

\par }{\QB na kulavya sadaka na malaya a nyumba za kuabudu milungu.

\par }{\Q Phahi mwimwi atu msiokala na ufahamu

\par }{\QB mundabanangbwa-banangbwa.


\par }{\SH Atu a Juda anakahazwa \newline  kuiga Aiziraeli
\par }
{\Q \VS{15}Mwi atu a Iziraeli, dzagbwe munazinga,

\par }{\QB msihende atu a Juda akakala na makosa.

\par }{\BB \par }
{\Q Musiphiye mudzi wa Giligali\FTNT{*}{{\FR 4:15 }{\FR{4:15
}}{\FT{Giligali na Bethi-Aveni kala ni midzi iriyokala Juda.}}}

\par }{\QB wala msiambuke kuphiya Bethi-Aveni,

\par }{\QB na msiape mukaamba, “Dza Mwenyezi Mlungu arivyo moyo.”


\par }{\Q \VS{16}Atu a Iziraeli ana likakado

\par }{\QB dza ndama mwenye likakado.

\par }{\Q Vino ye Mwenyezi Mlungu anawezadze kuarisa

\par }{\QB dza mwana ngʼondzi kahi ya mjina mnono?


\par }{\Q \VS{17}Richanani na atu a Efuraimu,\FTNT{†}{{\FR 4:17 }{\FR{4:17
}}{\FK{Efuraimu
}}{\FT{ni dzina sawa na Aiziraeli.}}}

\par }{\QB mana aho akagbwirana na vizuka.


\par }{\Q \VS{18}Nkunwa uchi na achilewa nkuhenda umalaya,

\par }{\QB aho anamendza waibu kuriko ishima yao.


\par }{\Q \VS{19}Andaphepheruswa ni chikulukulu,

\par }{\QB nao andaphaha waibu kpwa kulavira sadaka vizuka.




\par }\Chap{5}{\SH Makosa ga vilongozi a Iziraeli
\par }
{\Q \VerseOne{1}Mwi alavyadzi-sadaka phundzani!

\par }{\QB Hegani masikiro, mwi Aiziraeli!

\par }{\Q Phundzani mwi atu a nyumba ya mfalume!

\par }{\QB Mana hukumu ihi ni yenu;

\par }{\Q Mana mukakala muhego ko Mizipa,

\par }{\QB na nyavu chizohegbwa ko Tabori.


\par }{\Q \VS{2}Aasi akaenjereza kuolaga kpwao,

\par }{\QB ela osi nindaarekebisha.


\par }{\Q \VS{3}Atu a Efuraimu naamanya

\par }{\QB na atu a Iziraeli kpwangu taaweza kudzifwitsa.

\par }{\Q Aefuraimu anahenda umalaya,

\par }{\QB Aiziraeli akadzinajisi.


\par }{\Q \VS{4}Mahendo gao gakaagbwira ngi

\par }{\QB hadi taaweza kumuuyira Mlungu wao.

\par }{\Q Mana yo roho ya umalaya i mwao mioyoni,

\par }{\QB nao taammanya Mwenyezi Mlungu.


\par }{\Q \VS{5}Kudzikarya kpwa Aiziraeli ni ushaidi kukala ana makosa,

\par }{\QB Aiziraeli na Aefuraimu andakpwala dambi zao,

\par }{\QB na atu a Juda andakpwala phamwenga nao.


\par }{\Q \VS{6}Andamuendza Mwenyezi Mlungu kpwa kumlavira sadaka za mifugo yao

\par }{\QB ya mangʼondzi na ngʼombe,

\par }{\Q ela taandamuona

\par }{\QB mana iye akaaricha.


\par }{\Q \VS{7}Taakarire aaminifu kpwa Mwenyezi Mlungu,

\par }{\QB mana avyala ana wa vuweni.

\par }{\Q Andaangamiza phamwenga na minda yao

\par }{\QB wakati wa sikukuu za kulumbwa kpwa mwezi.


\par }{\SH Viha vya Iziraeli na Juda
\par }
{\Q \VS{8}Pigani gunda ko Gibeya,

\par }{\QB na mpige tarumbeta ko Rama.

\par }{\Q Pigani kululu za viha ko Bethi-Aveni

\par }{\QB hulongozeni kuphiya vihani mwi atu a Benjamini.


\par }{\Q \VS{9}Siku ya kutiywa adabu,

\par }{\QB Efuraimu indakala gandzo.

\par }{\Q Ndatangazira mbari za Iziraeli

\par }{\QB go ndigokala kpweli.


\par }{\Q \VS{10}Vilongozi a tsi ya Juda

\par }{\QB akakala dza atu asengezao miphaka.

\par }{\Q Nami ndaatsukirirwa

\par }{\QB na tsukizi zangu zindakala dza mafuriko kpwao.


\par }{\Q \VS{11}Aefuraimu akaonerwa,

\par }{\QB hukumu ikaalumiza sana.

\par }{\Q Mana akala na chadi

\par }{\QB cha kulunga mambo gasigo na mana.


\par }{\Q \VS{12}Nindabananga nyo Aefuraimu dza vingʼonyo vibanangavyo matsere

\par }{\QB nindabananga atu a Juda dza lutswa ribanangavyo nyumba.


\par }{\Q \VS{13}Aefuraimu ariphoona ukongo wao,

\par }{\QB na atu a Juda ariphoona vironda vyao,

\par }{\Q Aefuraimu aphiya tsi ya Ashuru,

\par }{\QB achendavoya msada kula kpwa mfalume mkpwulu.

\par }{\Q Ela iye kaweza kukulagulani,

\par }{\QB wala kukuphozani vironda vyenu.


\par }{\Q \VS{14}Mana nindakala dza simba kpwa atu a Efuraimu

\par }{\QB na dza mwana simba kpwa atu a Juda.

\par }{\Q Ndaamwamula-mwamula vipande-vipande mimi mwenye, chisha niuke,

\par }{\QB nindaaguruta niphiye nao na taphana ndiyeweza kuativya.


\par }{\Q \VS{15}Chisha nindauya kpwangu makaloni

\par }{\QB hadi ndiphogaya kpwa ajili ya dambi zao na kukubali makosa gao.

\par }{\Q Nao andaniendza,

\par }{\QB kahi ya kugaya kpwao, andaniendza kpwa chadi.




\par }\Chap{6}{\SH Aiziraeli anarema kutubu
\par }
{\Q \VerseOne{1}“Hebu ndzoni humuuyireni Mwenyezi Mlungu,

\par }{\Q mana wahumwamula-mwamula

\par }{\QB ela andahuphoza.

\par }{\Q Akahupiga hata akahutiya vironda,

\par }{\QB ela andahufunga mademu.


\par }{\Q \VS{2}Bada ya siku mbiri andahuuyiza hurivyokala

\par }{\QB siku ya hahu andahuunula,

\par }{\QB ili husagale mbereze.


\par }{\Q \VS{3}Nahummanyeni Mwenyezi Mlungu,

\par }{\QB nahuhendeni chadi cha kummanya iye;

\par }{\Q naye kpwa kpweli andahusengerera bila kukosa

\par }{\QB dza vira ligundzu redzavyo bila kukosa.

\par }{\Q Iye andahuedzera dza mvula ya mwaka,

\par }{\Q andahuedzera dza mvula ya vuri, itiyayo chinemi tsi.”


\par }{\PP \VS{4}Ela Mwenyezi Mlungu anaamba,

\par }{\QB “Nikuhendeni utu wani mwi atu a Efuraimu?

\par }{\QB Nikuhendeni utu wani mwi atu a Juda?

\par }{\Q Mendzwa yenu ni dza guro,

\par }{\QB nkuuma dza manena ga ligundzu.


\par }{\Q \VS{5}Ndiyo mana nkahuma manabii angu

\par }{\QB na ujumbe wa uamuli na kubananga.

\par }{\Q Kpwa kukala uamuli wangu uredza

\par }{\QB dza mwanga.


\par }{\Q \VS{6}\XREF{}{{\XO 6:6 }{\XO{6:6
}}{\XT{Mathayo 9:13; 12:7}}}Mana naaza mkale na mendzwa isiyosika,

\par }{\QB si kunilavira sadaka.

\par }{\Q Nalonda mmanye Mlungu,

\par }{\QB kuriko kunilavira sadaka za kuochwa.


\par }{\Q \VS{7}Aho avundza chilagane dza arivyohenda Adamu,

\par }{\QB nao taayakala aaminifu kpwangu.


\par }{\Q \VS{8}Giliadi ni mudzi wa atu ayi

\par }{\QB na aolagadzi.


\par }{\Q \VS{9}Dza viratu anyangʼanyi aoteavyo atu,

\par }{\QB ndivyo ahendavyo nyo alavyadzi-sadaka.

\par }{\Q Nyo alavyadzi-sadaka anaolaga atu ko njira ya kuphihira mudzi wa Shekemu.\FTNT{*}{{\FR 6:9 }{\FR{6:9
}}{\FT{Shekemu kala ni mudzi ambao atu kala achiphiya kpwendaabudu Mlungu.}}}

\par }{\QB Aho anahenda uyi usiowezekana.


\par }{\Q \VS{10}Nikaona utu uyi sana

\par }{\QB kahi ya atu a Iziraeli.

\par }{\Q Atu a Efuraimu anahenda umalaya,

\par }{\QB Aiziraeli akadzitiya najisi.


\par }{\Q \VS{11}Ela mwimwi atu a Juda

\par }{\QB mwapangirwa wakati wenu wa kuhukumiwa dza uratu wa kuvuna.

\par }{\Q Wakati ndiphouyizira kuongokerwa atu angu.”




\par }\Chap{7}{\SH Aiziraeli anamendza kuhenda mai
\par }
{\Q \VerseOne{1}Chila nilondapho kuphoza Aiziraeli,

\par }{\Q naona dambi za Aefuraimu

\par }{\QB mahendo mai ga Samariya ganaikpwa wazi.

\par }{\Q Kpwa mana anamendza kugomba handzo,

\par }{\QB aivi anavundza nyumba za atu na kuiya,

\par }{\QB akora anafuta atu vitu mo njira-njira.


\par }{\Q \VS{2}Ela taaririkana mwao mioyoni,

\par }{\QB kukala mahendo gao mai gosi mino nagamanya.

\par }{\Q Vivi mahendo gao mai gakaazunguluka,

\par }{\QB nami nagaona.


\par }{\Q \VS{3}Anamuhenda mfalume wao ahamirwe ni uyi wao

\par }{\QB na kuhamira akulu kpwa handzo rao.


\par }{\Q \VS{4}Atu aho osi ni azindzi,

\par }{\QB ni dza dziko ra kuochera mikahe,

\par }{\Q ambaro ye mjiti wa mikahe kana haja ya kuukusanyira

\par }{\QB hangu kukanda unga hadi unga uumuke.


\par }{\Q \VS{5}Siku ya sikukuu ya mfalume wehu

\par }{\QB vilongozi nkunwa uchi wa zabibu hata akakala akalewa,

\par }{\QB mfalume achinwa phamwenga na atu enye matani.


\par }{\Q \VS{6}Mioyo yao inaaka dza moho wa kujitira mikahe,

\par }{\QB nao anapanga kuchenga atu,

\par }{\Q tsukizi zao nkuokoha usiku wosi,

\par }{\QB na ligundzu zikaonekana dza moho mkali.


\par }{\Q \VS{7}Atu osi a moho dza dziko ra kuochera mikahe,

\par }{\QB nao anaangamiza vilongozi ao.

\par }{\Q Akaolaga afalume aho osi,

\par }{\QB na taphana hata mmwenga anivoyaye nimterye.


\par }{\BB \par }
{\Q \VS{8}Efuraimu akadzitsanganya na atu a mataifa ganjina,

\par }{\QB Efuraimu akakala dza mkpwahe uchioivwa uphande mmwenga.


\par }{\Q \VS{9}Ajeni akahumira mkpwotsewe,

\par }{\QB naye mwenye kamanya.

\par }{\Q Akaandza kutsakala,

\par }{\QB ela ye mwenye kana amanyaro.


\par }{\Q \VS{10}Na kudzikarya kpwa Aiziraeli ni ushaidi chinyume chao,

\par }{\QB ela phamwenga na gago,

\par }{\Q taamuuyira Mwenyezi Mlungu, Mlungu wao,

\par }{\QB wala kumuendza.


\par }{\Q \VS{11}Atu a Efuraimu akakala azuzu dza njiya

\par }{\QB asiokala na dzuphi.

\par }{\Q Mara anaendza msada kula Misiri,

\par }{\QB kano kula Ashuru.


\par }{\Q \VS{12}Wakati anaphiya, nindaahegera nyavu,

\par }{\QB niagbwire dza nyama a mapha.

\par }{\Q Nindaatiya adabu

\par }{\QB kpwa mahendo gao mai.


\par }{\Q \VS{13}Ni shaka rao, mana akanichimbira.

\par }{\Q Andaangamizwa,

\par }{\QB mana aniasi.

\par }{\Q Ningeakombola,

\par }{\QB ela anagomba handzo kunihusu.


\par }{\Q \VS{14}Taaniririra kula mwao mioyoni,

\par }{\QB ela anamwagikpwa ni matsozi mwao vitandani,

\par }{\Q anadzikata-kata wakati anavoya milungu ya chijeni

\par }{\QB ili aphahe mtsere na uchi muphya

\par }{\QB nao akanilozera kogo.


\par }{\Q \VS{15}Dzagbwe náafundza na nchiatiya nguvu

\par }{\QB ela vivi ananipangira njama mbii.


\par }{\Q \VS{16}Aho nkugaluka kuendza msada ela si kpwa iye Ariye Dzulu Kuriko Vyosi

\par }{\QB nao taana mana dza uha uchiovundzika.

\par }{\Q Akulu aho andaolagbwa na upanga

\par }{\QB kpwa maneno gao ga kudzikarya,

\par }{\Q gaga gandaahenda atsekpwe,

\par }{\QB kahi ya tsi ya Misiri.




\par }\Chap{8}{\SH Mwenyezi Mlungu anahukumu \newline  Aiziraeli kpwa kuabudu vizuka
\par }
{\Q \VerseOne{1}Piga gunda! Umanyise atu kukala

\par }{\QB adui aredza chinyume cha atu a nyumba ya Mwenyezi Mlungu dza kozi

\par }{\Q mana akavundza chilagane changu

\par }{\QB na akaasi shariya zangu.


\par }{\Q \VS{2}Aiziraeli ananiririra na kuamba,

\par }{\QB “Swiswi hunamanya kukala uwe u Mlungu wehu.”


\par }{\Q \VS{3}Ela Aiziraeli andazoreswa ni maadui,

\par }{\QB kpwa sababu akakahala kuhenda manono.


\par }{\Q \VS{4}Anatawaza afalume bila ya kunivoya ruhusa,

\par }{\QB achitsambula vilongozi bila ya kunimanyisa.

\par }{\Q Ahumira feza na zahabu zao kutengeza vizuka

\par }{\QB utu undioahenda aangamizwe.


\par }{\Q \VS{5}Chizuka chenu cha ndama nkachimena, mwimwi atu a mudzi wa Samariya,

\par }{\QB nami nkakutsukirirwani.

\par }{\Q Mundaenderera kukala akolo hadi rini?


\par }{\PP \VS{6}Chizuka chichi chatengezwa Iziraeli,

\par }{\Q chatengezwa ni fundi wenu,

\par }{\QB nacho si Mlungu.

\par }{\Q Chizuka cha mwana ndzau cha Samariya,

\par }{\QB chindavundzwa vipande-vipande.


\par }{\BB \par }
{\Q \VS{7}Kpwa kukala aphanda phepho,

\par }{\QB andavuna chikulukulu.

\par }{\Q Mimea yao taindavyala bii

\par }{\QB kpwa vivyo taindaavyarira chakurya.

\par }{\Q Na hata ichivyala,

\par }{\QB chisha indariwa ni ajeni.


\par }{\Q \VS{8}Atu a Iziraeli andamizwa ni mataifa ganjina,

\par }{\QB aho ni chitu sicho mana dza chidzaya.


\par }{\Q \VS{9}Aho akakala dza foro atangaye-tangaye macheye,

\par }{\QB mana akota kuphiya Ashuru.

\par }{\QB Aefuraimu akadziguza kpwa azembe.


\par }{\Q \VS{10}Dzagbwe adziguza kpwa mataifa ganjina ili aphahe msada

\par }{\QB vivi nindaakusanya phamwenga.

\par }{\Q Nao andaandza kuphunguka

\par }{\QB kpwa kuonerwa ni mfalume mkpwulu.


\par }{\BB \par }
{\Q \VS{11}Aefuraimu adzenga mwatu munji mwa kulavira sadaka za kuusira dambi,

\par }{\QB mwatu mumo mwa kulavira sadaka mukakala mwatu mwa kuhendera dambi.


\par }{\Q \VS{12}Dzagbwe naandikira mambo manji kuhusu shariya zangu,

\par }{\QB aho anaziona avi taziahusu.


\par }{\Q \VS{13}Ananilavira sadaka

\par }{\QB na kurya zo nyama za sadaka

\par }{\QB ela mimi tazinihamira.

\par }{\Q Mwenyezi Mlungu andatambukira makosa gao,

\par }{\QB na aatiye adabu kpwa ajili ya dambi zao,

\par }{\QB nao andauya Misiri.


\par }{\Q \VS{14}Aiziraeli akayala muumba wao

\par }{\QB na kudzenga madzumba ga chifalume.

\par }{\Q Atu a Juda adzenga midzi minji yenye ngome.

\par }{\Q Ela yo midzi yao ndaitiya moho,

\par }{\QB nao undaocha ngome zao tsetsetse.




\par }\Chap{9}{\SH Hosea anatangaza kutiywa adabu \newline  kpwa Aiziraeli
\par }
{\Q \VerseOne{1}Mwi Aiziraeli musihererwe,

\par }{\QB musitine-tine kpwa raha dza atu a mataifa ganjina asiomanya Mlungu.

\par }{\Q Mwimwi simwi aaminifu kpwa Mlungu wenu,

\par }{\QB munamendza maripho ga umalaya

\par }{\QB kahi za mwatu mwa kuwagira.


\par }{\Q \VS{2}Mwatu mwa kuwagira na mwatu mwa kuminyira zabibu tamundarisa atu bii.

\par }{\QB Uchi muitsi wa zabibu taundatosha tsetsetse.


\par }{\Q \VS{3}Taandakala tsona kahi ya yo tsi ya Mwenyezi Mlungu.

\par }{\QB Aefuraimu andauya Misiri,

\par }{\QB andarya chakurya chiricho najisi hiko tsi ya Ashuru.


\par }{\Q \VS{4}Taandamlavira Mwenyezi Mlungu sadaka ya uchi,

\par }{\QB taandamuhamira kpwa sadaka zao.

\par }{\Q Sadaka zao zindakala dza chakurya cha hangani,

\par }{\QB chila achiryaye andakala najisi.

\par }{\Q Chakurya hichi chindakala cha kuamvunisa enye,

\par }{\QB tachindatiywa nyumbani mwa Mwenyezi Mlungu.


\par }{\Q \VS{5}Mundahendadze siku ya sikukuu zirizopangbwa?

\par }{\QB Mundahendadze yo siku ya sikukuu iriyopangbwa ni Mwenyezi Mlungu?


\par }{\Q \VS{6}Hata akatiya, asibanangbwe ni Aashuru,

\par }{\QB chisha andakusanywa ni Amisiri,

\par }{\QB na andazikpwa ko Memufisi.

\par }{\Q Vitu vyao vya feza vindalingbwa-lingbwa ni miya,

\par }{\QB miya indamera na kubwiningiza mahema gao.


\par }{\Q \VS{7}\XREF{}{{\XO 9:7 }{\XO{9:7
}}{\XT{Luka 21:22}}}Siku za kutiywa adabu zikatimu,

\par }{\QB siku za kuvuna urichophanda ikafika.

\par }{\QB Aiziraeli naagamanye gago.

\par }{\Q Nabii munamuona ni mzuzu,

\par }{\QB na mutu alongozwaye ni roho munamuamba ana koma.

\par }{\Q Kpwa sababu ya dambi zenu nyinji

\par }{\QB mkummena sana.


\par }{\Q \VS{8}Iye nabii phamwenga na Mlungu wangu,

\par }{\QB ndiye mrindzi wa atu a Efuraimu.

\par }{\Q Ela akahegbwa dza nyama wa mapha chila njira atsupirayo,

\par }{\QB akamenwa hata kahi ya nyumba ya Mlunguwe.


\par }{\Q \VS{9}\XREF{}{{\XO 9:9 }{\XO{9:9
}}{\XT{Aamuli 19:1–30}}}Azidi kuhenda mai

\par }{\QB dza akare aho arivyohenda hiko Gibeya.

\par }{\Q Mlungu andagatambukira go makosa gao,

\par }{\QB naye andaatiya adabu kpwa ajili ya dambi zao.


\par }{\SH Maripho ga dambi ya Iziraeli
\par }
{\Q \VS{10}\XREF{}{{\XO 9:10 }{\XO{9:10
}}{\XT{Isabu 25:1–5}}}Nriphoaona Aiziraeli,

\par }{\QB yakala ni dza kuona zabibu ko weruni.

\par }{\Q Nriphoaona akare enu,

\par }{\QB yakala dza kuona tini za kpwandza dzulu ya mtini.

\par }{\Q Ela ariphofika Baali-Peori,

\par }{\QB adzitenga kpwa ajili ya Baali, utu wa waibu,

\par }{\QB achikala tsukizo dza hicho chizuka arichochimendza.


\par }{\Q \VS{11}Ishima ya Efuraimu indauruka iuke dza nyama wa mapha.

\par }{\QB Taphandagbwirwa mimba, wala kutsukulwa mimba, wala kuvyalwa ana!


\par }{\Q \VS{12}Hata akarera anache,

\par }{\QB chisha mino ndaaolaga osi.

\par }{\QB Shaka rao, pho ndiphoaricha.


\par }{\Q \VS{13}Nikaona atu a Efuraimu,

\par }{\QB atu ariokala phatu phanono dza Tiro.

\par }{\Q Ela Aefuraimu andatuluza ana aho

\par }{\QB amphirikire muolagadzi.


\par }{\Q \VS{14}Ee Mwenyezi Mlungu

\par }{\QB nikuvoyeni cha kukala uaphe atu hano?

\par }{\Q Aphe ndani za kuvoromosa

\par }{\QB na nyaho zisizo na maziya.


\par }{\SH Uamuli wa Mwenyezi Mlungu \newline  kpwa Iziraeli
\par }
{\Q \VS{15}“Kpwa uyi wao wosi ariouhenda hiko Giligali,

\par }{\QB nami náandza kuamena kuko.

\par }{\Q Kpwa ajili ya mahendo gao mai

\par }{\QB nindaatuluza mwangu nyumbani.

\par }{\Q Sindaamendza tsona,

\par }{\QB vilongozi aho osi ni aasi.


\par }{\Q \VS{16}Aefuraimu akapigbwa,

\par }{\QB mizi yao ikauma,

\par }{\QB taandavyala tsona matunda.

\par }{\Q Na hata achivyala ana,

\par }{\QB chisha nyo ana aho aamendzao nindaaolaga.”


\par }{\Q \VS{17}Mlungu wangu andaakahala

\par }{\QB kpwa kukala taayamphundza.

\par }{\QB Andakala atu a kudengereka kahi za mataifa.




\par }\Chap{10}{\SH Mwenyezi Mlungu ndivyo hukumu \newline  Aiziraeli
\par }
{\Q \VerseOne{1}Aiziraeli akala dza mzabibu uriowanda vinono,

\par }{\QB uvyalao zabibu kpwa unji.

\par }{\Q Dza zabibu zirivyoenjerezeka,

\par }{\QB ndivyo arivyoenjereza mwatu mwa kulavira sadaka.

\par }{\Q Dza tsi yao irivyoenjerezeka kukala tajiri,

\par }{\QB ndivyo arivyozidi kupamba zo nguzo za kuabudira.


\par }{\Q \VS{2}Mioyo yao ikaodzala handzo,

\par }{\QB sambi ni agaye kpwa ajili ya dambi zao.

\par }{\Q Mwenyezi Mlungu andavundza-vundza mo mwatu mwao mwa kulavira sadaka,

\par }{\QB na abanange-banange zo nguzo zao anazoziabudu.


\par }{\Q \VS{3}Chisha andaamba, “Swino tahuna mfalume,

\par }{\QB kpwa kukala tahuyamuogopha Mwenyezi Mlungu.

\par }{\Q Hata kala hunaye ye mfalume,

\par }{\QB angehuhenderani?”


\par }{\Q \VS{4}Anadzigombera maneno mahuphu

\par }{\QB na kuapa handzo,

\par }{\Q na kuika vilagane asivyovitimiza

\par }{\QB ndiyo mana malau ganaenjerezeka

\par }{\QB dza kpwekpwe ya mwambanyama kpwenye munda.


\par }{\PP \VS{5}Atu a Samariya andakakama

\par }{\QB kpwa chizuka cha ndzau cha Bethi-Aveni.

\par }{\Q Atue andarira,

\par }{\QB hata alavyadzi-sadaka ariochiabudu nao andarira,

\par }{\QB aho ariochiabudu kpwa yo ngumaye,

\par }{\QB andarira mana yo ngumaye yauswa.


\par }{\Q \VS{6}Chizuka chicho chindahalwa chiphirikpwe Ashuru

\par }{\QB chikakale maripho ga kodi kpwa mfalume mkpwulu.

\par }{\Q Atu a Efuraimu\FTNT{*}{{\FR 10:6 }{\FR{10:6
}}{\FT{Efuraimu ni dzina ranjina ra Iziraeli.}}} andaphaha waibu

\par }{\QB na Aiziraeli andagbwirwa ni haya kpwa cho chizuka chao cha muhi.


\par }{\Q \VS{7}Atu a Samariya na mfalume wao

\par }{\QB andaunulwa dzulu-dzulu dza chiphungo chikuluzwavyo ni madzi.


\par }{\Q \VS{8}\XREF{}{{\XO 10:8 }{\XO{10:8
}}{\XT{Luka 23:30; Maono 6:16}}}Mo mwatu mwa dzulu mwa kuvoya vizuka ko Aveni mundabanangbwa,

\par }{\QB mana kuko ndiko Aiziraeli ahendako dambi.

\par }{\Q Miya na vidunga-dunga vindamera na vilingelinge mo mwatu mwa dzulu mwa kulavira sadaka,

\par }{\QB ndipho atu andaambira myango, “Hufwinikeni,”

\par }{\QB na vidzango, “Hugbwerereni.”


\par }{\SH Uamuli wa Mwenyezi Mlungu \newline  kpwa Iziraeli
\par }
{\PP \VS{9}\XREF{}{{\XO 10:9 }{\XO{10:9
}}{\XT{Aamuli 19:1–30}}}Mwenyezi Mlungu achienderera kugomba achiamba, “Hangu wakati wa Gibeya hadi sambi mwi Aiziraeli munaenderera kuhenda dambi,

\par }{\QB Mundaolagbwa vihani ko Gibeya mwi atu ayi.


\par }{\Q \VS{10}Pho ndiphokata shauri nindakutiyani adabu,

\par }{\QB mataifa ganjina gandaungana gakupigeni

\par }{\QB nao andakufungani silisili kpwa sababu ya dambi zenu nyinji.


\par }{\PP \VS{11}“Efuraimu ni ndama yofundzwa

\par }{\QB na imendzayo kuwaga mtsere,

\par }{\Q ela sambi singoye nono

\par }{\QB nindaifunga gogolo.

\par }{\Q Ndamfunga Efuraimu niuke naye,

\par }{\QB Juda ni turi arime,

\par }{\QB Jakobo ni lazima arime mwenye.


\par }{\Q \VS{12}\XREF{}{{\XO 10:12 }{\XO{10:12
}}{\XT{Jeremia 4:3}}}Dziphandireni haki,

\par }{\QB mvune mendzwa isiyosika

\par }{\Q Tengezani mioyo yenu

\par }{\QB mana uhu ni wakati wa kumuendza Mwenyezi Mlungu,

\par }{\QB hadi edze akumwagireni mvula ya haki.


\par }{\Q \VS{13}Ela mwi mwaphanda uyi

\par }{\QB muchivuna uyi

\par }{\QB mkariphiwa kulengana na handzo renu,

\par }{\Q kpwa kukuluphira mkpwotse wenu enye

\par }{\QB na asikari enu anji.


\par }{\Q \VS{14}Kpwa hivyo kundagbwa viha kahi ya atuo,

\par }{\QB ngome zenu zindabomolwa

\par }{\Q dza viratu mfalume Shalimani arivyobananga mudzi wa Bethi-Aribeli wakati wa viha,

\par }{\QB ambapho achetu na ana ao abundwa na photsi.


\par }{\Q \VS{15}Mwimwi atu a Betheli namwi mundahenderwa dza vivyo,

\par }{\QB kpwa sababu ya uyi wenu munji.

\par }{\Q Siku ya yo hukumu ichifika, mfalume wa Iziraeli andaolagbwa.”




\par }\Chap{11}{\SH Mendzwa ya Mlungu kpwa Aiziraeli
\par }
{\Q \VerseOne{1}\XREF{}{{\XO 11:1 }{\XO{11:1
}}{\XT{Kutsama 4:22; Mathayo 2:15}}}Iziraeli ariphokala achere mwanache, náammendza,

\par }{\QB námuiha mwanangu kula Misiri.


\par }{\Q \VS{2}Ela nirivyoenderera kumuiha,

\par }{\QB ndivyo arivyoenderera kuniricha.

\par }{\Q Atu angu aenderera kulavira vizuka vya Baali sadaka

\par }{\QB na kufukizira vizuka mavumba.


\par }{\Q \VS{3}Tsona ndimi nriyeafundza Aefuraimu kunyendeka dza mwana,

\par }{\QB na nchiagbwira mikono nchialongoza.

\par }{\Q Ela taamanyire,

\par }{\QB kukala ndimi nriyeaphoza.


\par }{\Q \VS{4}Mimi naalongoza na nyugbwe za mbazi za chibinadamu

\par }{\QB naafunga na mendzwa

\par }{\Q nchiausira magogolo garigokala mwao singoni,

\par }{\QB nchizama nchiarisa dza mwana.


\par }{\BB \par }
{\PP \VS{5}Kpwa kukala arema kuniuyira mimi,

\par }{\QB andauya Misiri,

\par }{\Q nao andatawalwa ni Aashuru.


\par }{\Q \VS{6}Kundagbwa viha kpwenye midzi yao,

\par }{\QB vindavundza-vundza maryango makulu na magbwamage ga kufungira,

\par }{\QB na kubananga mipango yao.


\par }{\Q \VS{7}Atu angu anaenderera kuniricha,

\par }{\QB dzagbwe ananiiha Ariye Dzulu,

\par }{\QB ela kandaakubali.


\par }{\BB \par }
{\PP \VS{8}\XREF{}{{\XO 11:8 }{\XO{11:8
}}{\XT{Kumbukumbu 29:23}}}Nkale ndaweza kukurichani mwi atu a Efuraimu?

\par }{\QB Ndawezadze kukulavyani mwi atu a Iziraeli?

\par }{\Q Vino nindaweza kukuhenda dza mudzi wa Adima?

\par }{\QB Ndawezadze kukuhenda dza mudzi wa Seboimu.

\par }{\Q Nkagalukpwa ni moyo,

\par }{\QB nkedzerwa ni mbazi.


\par }{\Q \VS{9}Sindahenda kulengana na zo tsukizi zangu nyinji,

\par }{\QB wala kuangamiza tsona atu a Efuraimu.

\par }{\Q Mana mimi ni Mlungu, si mwanadamu,

\par }{\QB mimi Ndimi Mtakatifu kahi yenu,

\par }{\QB nami sindakpwedzerani na tsukizi.


\par }{\PP \VS{10}Andamlunga Mwenyezi Mlungu,

\par }{\QB iye andanguruma dza simba,

\par }{\Q na angurumapho

\par }{\QB anae andakpwedza kula mtswerero wa dzuwa kuno anakakama.


\par }{\Q \VS{11}Andauya kuno anakakama

\par }{\QB dza nyama wa mapha kula Misiri,

\par }{\Q na dza njiya kula tsi ya Ashuru.

\par }{\QB Mimi ndaauyiza mwao midzini

\par }{\QB mimi Mwenyezi Mlungu nkaamba.


\par }{\PP \VS{12}Atu a Efuraimu akanizunguluka na handzo,

\par }{\QB atu a Iziraeli ikanizunguluka na kuchenga,

\par }{\Q ela Juda ndiye anyendekaye phamwenga na Mlungu.

\par }{\QB Juda ndiye ambaye achere muaminifu kpwa iye Ariye Mtakatifu.




\par }\Chap{12}{\SH Mwenyezi Mlungu andaatiya adabu \newline  atue kpwa dambi zao
\par }
{\PP \VerseOne{1}Atu a Efuraimu ni dza mutu adzirisaye phepho,

\par }{\QB ni dza mutu asindaye kuzoresa phepho ra mlairo wa dzuwa.

\par }{\Q Akaenjereza handzo na kuhumira mabavu.

\par }{\QB Anaika chilagane na Ashuru,

\par }{\QB na kuphirika mafuha ga zaituni Misiri.


\par }{\Q \VS{2}Mwenyezi Mlungu ana lau na Juda.

\par }{\QB Andamtiya adabu Jakobo kulengana na tabiyaze

\par }{\QB na kumripha kulengana na mahendoge.


\par }{\Q \VS{3}\XREF{}{{\XO 12:3 }{\XO{12:3
}}{\XT{Mwandzo 25:26}}}\XREF{}{{\XO 12:3 }{\XO{12:3
}}{\XT{Mwandzo 32:24–26}}}Ariphokala ndanini mwa nine wamgbwira mwanáo jimbe

\par }{\QB na ariphokala mutu mzima waminyana na Mlungu.


\par }{\Q \VS{4}\XREF{}{{\XO 12:4 }{\XO{12:4
}}{\XT{Mwandzo 28:10–22}}}Waminyana na malaika achimturya.

\par }{\QB Achirira na achimvoya ye malaika amʼbariki.

\par }{\Q Waonana na Mlungu hiko Betheli,

\par }{\QB na kuko Mlungu achigomba naswi.


\par }{\Q \VS{5}Iye ni Mwenyezi Mlungu, Mlungu wa majeshi,

\par }{\QB Mwenyezi Mlungu ndiro dzinare.


\par }{\Q \VS{6}Kpwa hivyo kpwa msada wa Mlungu wenu, muuyireni,

\par }{\QB onyesani mendzwa na muhende ga haki.

\par }{\QB Mkuluphireni Mlungu chila wakati.


\par }{\BB \par }
{\Q \VS{7}Achuzi anahumira vipimo vya wiivi dza atu a Akanani,

\par }{\QB anamendza kuiyira atu.


\par }{\Q \VS{8}Atu a Efuraimu anadzikarya kpwa kuamba,

\par }{\QB “Mimi ni tajiri, na utajiri uhu nauendza mwenye.

\par }{\Q Kahi ya shuuli zangu zosi zophahira utajiri taphana awezaye kuamba nina kosa,

\par }{\QB wala awezaye kuniamba nina dambi.”


\par }{\BB \par }
{\Q \VS{9}\XREF{}{{\XO 12:9 }{\XO{12:9
}}{\XT{Alawi 23:42–43}}}Mimi, Ndimi Mwenyezi Mlungu, Mlunguo

\par }{\QB niriyekutuluza kula tsi ya Misiri.

\par }{\Q Nindakuhenda usagale mahemani tsona

\par }{\QB dza viratu uhendavyo wakati wa sikukuu ya vibanda.


\par }{\Q \VS{10}Mimi nágomba na manabii

\par }{\QB nchiaonyesa ruwiya nyinji,

\par }{\QB na kutsupira aho nchikuambirani ndarira.


\par }{\BB \par }
{\Q \VS{11}Atu a Giliadi ni ayi!

\par }{\QB Nao taana mana!

\par }{\Q Analavya sadaka za ndzau ko Giligali,

\par }{\QB Mwatu mwao mwa kulavira sadaka mundakala dza tsumbi za mawe,

\par }{\QB kpwenye munda uchiorimwa.


\par }{\Q \VS{12}\XREF{}{{\XO 12:12 }{\XO{12:12
}}{\XT{Mwandzo 29:1–20}}}Jakobo wachimbirira jimbo ra Aramu,

\par }{\QB kuko, ye Iziraeli wahenda kazi ili aphahe mchetu,

\par }{\QB waphaha mchetu kpwa kurisa mangʼondzi.


\par }{\Q \VS{13}\XREF{}{{\XO 12:13 }{\XO{12:13
}}{\XT{Kutsama 12:50–51}}}Mwenyezi Mlungu waatuluza Aiziraeli kula Misiri kutsupira kpwa nabii,

\par }{\QB na kutsupira nabii achiarinda.


\par }{\Q \VS{14}Atu a Efuraimu amtsukiza Mwenyezi Mlungu

\par }{\QB kpwa sababu iyo Mlungu andaarichira makosa gao ga kumwaga milatso,

\par }{\QB chisha aariphe sawa-sawa na chibero chao.




\par }\Chap{13}{\SH Tsukizi kali za Mwenyezi Mlungu \newline  kpwa Aiziraeli
\par }
{\Q \VerseOne{1}Aefuraimu kala achigomba, mbari zanjina zinakakama,

\par }{\QB kala achiishimiwa ko Iziraeli,

\par }{\QB ela ariphohenda makosa ga kumuabudu Baali, afwa.


\par }{\Q \VS{2}Na vivi anazidi kuhenda dambi.

\par }{\QB Anahumira feza zao kudzitengezera vizuka,

\par }{\Q anadzitengezera vizuka vya kupambwa vinono sana,

\par }{\QB na zosi ni kazi za mafundi mangungu.

\par }{\Q Kazi yao ni kuamba,

\par }{\QB “Aho nkulavya atu dza sadaka kpwa vizuka,

\par }{\QB na kudonera vyo vizuka vya ndama.”


\par }{\Q \VS{3}Kpwa hivyo aho andakala dza kunje ra ligundzu,

\par }{\QB andakala dza manena gaumago mara mwenga.

\par }{\Q Andakala dza wiswa uphepheruswao ni phepho kula phatu pha kuwagira,

\par }{\QB au andakala dza mosi utulukao na dirishani.


\par }{\BB \par }
{\Q \VS{4}Mimi, ndimi Mwenyezi Mlungu, Mlungu wenu

\par }{\QB nriyekutuluzani kula tsi ya Misiri.

\par }{\Q Msikale na mlungu wanjina isiphokala mimi,

\par }{\QB mana taphana muokoli wanjina isiphokala mimi.


\par }{\Q \VS{5}\XREF{}{{\XO 13:5 }{\XO{13:5
}}{\XT{Kumbukumbu 8:11–17}}}Mimi ndimi nriyekutundzani ko weruni,

\par }{\QB kahi ya tsi ya dzuwa kali.


\par }{\Q \VS{6}Naarisa hadi achimvuna,

\par }{\QB ela ariphomvuna tu, aandza kudziunula,

\par }{\QB nao achimʼyala.


\par }{\Q \VS{7}Phahi nindaashambuliya dza simba,

\par }{\QB Nindaaotea njirani dza tsui.


\par }{\Q \VS{8}Nindaavamia dza dubu achiyefutwa anae,

\par }{\QB nindaahula vifuwa vyao.

\par }{\Q Na kuko nindaavwamukira dza simba,

\par }{\QB nindaamwamula-mwamula dza nyama wa tsakani.


\par }{\Q \VS{9}Uwe Iziraeli ndakuangamiza,

\par }{\QB mana u chinyume changu,

\par }{\QB mimi niwezaye kukuterya.


\par }{\Q \VS{10}\XREF{}{{\XO 13:10 }{\XO{13:10
}}{\XT{1 Samueli 8:5–6}}}A kuphi ye mfalume akutivye?

\par }{\QB Na nyo vilongozio kahi ya yo midziyo yosi akuphi akukanire?

\par }{\Q Aho murioalonda mchiamba,

\par }{\QB “Huphe mfalume na vilongozi.”


\par }{\Q \VS{11}\XREF{}{{\XO 13:11 }{\XO{13:11
}}{\XT{1 Samueli 10:17–24; 15:26}}}Phahi nakuphani mfalume wakati nkatsukirwa,

\par }{\QB na kahi ya tsukizi zangu, ye mfalume nchimuusa.


\par }{\BB \par }
{\PP \VS{12}Uyi wa Efuraimu unatambukirwa

\par }{\QB na dambize zikaandikpwa.


\par }{\Q \VS{13}Utsungu wa kudzivugula undamgbwira,

\par }{\QB ela iye ni dza mwana mzuzu,

\par }{\Q ambaye wakati wa kuvyalwa ukafika

\par }{\QB ela ye kalonda kutuluka kula ndanini.


\par }{\Q \VS{14}\XREF{}{{\XO 13:14 }{\XO{13:14
}}{\XT{1 Akorintho 15:55}}}Sindaakombola na nguvu za kuzimu,

\par }{\QB wala kuativya na chifo.

\par }{\Q We chifo, utsunguo ukuphi?

\par }{\QB We kuzimu, kubanangako kuphaphi?

\par }{\QB Sindaaonera tsona mbazi.


\par }{\Q \VS{15}Dzagbwe ndiye chiyeongokerwa kuriko nduguze,

\par }{\QB Mwenyezi Mlungu andahuma phepho kula mlairo wa dzuwa

\par }{\QB naro rindapiga kula weruni.

\par }{\Q Pulaze za madzi zindauma,

\par }{\QB visimavye vindauma.

\par }{\Q Nyumbaze za kuikira hazina zindavundzwa

\par }{\QB na vituvye vya samani vindahalwa.


\par }{\Q \VS{16}Atu a Samariya andatiywa adabu kpwa ajili ya makosa gao,

\par }{\QB kpwa sababu amuasi Mlungu wao.

\par }{\Q Aho andaolagbwa na upanga

\par }{\QB ana aho atsanga andakatwa-katwa vipande-vipande

\par }{\QB na achetu aho enye mimba andaahulwa.




\par }\Chap{14}{\SH Hosea anaambira Aiziraeli atubu
\par }
{\Q \VerseOne{1}Mwimwi Aiziraeli, muuyireni Mwenyezi Mlungu, Mlungu wenu,

\par }{\QB kpwa kukala dambi zenu ndizo chizokuhendani mugbwe.


\par }{\Q \VS{2}Muuyireni Mwenyezi Mlungu,

\par }{\QB ndzoni mumvoye mumuambe,

\par }{\QB “Huswamehe dambi zehu zosi.

\par }{\Q Na uhuphokere kpwa mbazizo

\par }{\QB ili hukulavire sadaka za togo kpwa kanwa zehu.


\par }{\Q \VS{3}Ashuru taandahutivya,

\par }{\QB wala farasi ehu a viha taandahuterya.

\par }{\Q Vizuka hurivyovitengeza enye kpwa mikono yehu,

\par }{\QB tahundaviiha tsona milungu

\par }{\Q kpwa kukala uwe ukuonera mbazi anachiya.”


\par }{\BB \par }
{\PP \VS{4}Mwenyezi Mlungu anaamba,

\par }{\QB “Nindaaphoza ko kukosa kpwao uaminifu,

\par }{\QB nindaamendza bila aho kunihendera utu.

\par }{\QB Mana sindaatsukirirwa tsona.


\par }{\Q \VS{5}Mimi nindakala dza manena

\par }{\QB kpwa Aiziraeli.

\par }{\Q Aho andabumula dza maruwa,

\par }{\QB mizi yao indagota dza mierezi ya Lebanoni.


\par }{\Q \VS{6}Mitse yao indakula

\par }{\QB unono wao undakala dza wa mizaituni,

\par }{\QB na kungu yao nono dza mierezi ya Lebanoni.


\par }{\Q \VS{7}Atu angu andauya asagale tsona salama phangu chivurivurini,

\par }{\QB andapwipwita vinono dza tsere.

\par }{\Q Andabumula maruwa dza mzabibu,

\par }{\QB chisha andamanyikana dza uchi wa zabibu kula Lebanoni.


\par }{\Q \VS{8}Mwimwi atu a Efuraimu, msikale na vizuka tsona,

\par }{\QB nindajibu mavoyo genu na nkumanyirireni.

\par }{\Q Mimi ni dza muhi wenye makodza maitsi,

\par }{\QB mimi ndiye ninayekuhendani muvyale matunda.”


\par }{\BB \par }
{\PP \VS{9}Mutu yeyesi ariye na ikima naaelewe,

\par }{\QB na hiye awezaye kutambuwa naamanye maneno gaga,

\par }{\Q mana njira za Mwenyezi Mlungu ni za haki,

\par }{\QB na enye haki andazilunga,

\par }{\QB ela aasi andakpwala agbwe mo njirani.

\par }