\NormalFont\ShortTitle{1 Petero}

{\MTB Baruwa ya kpwandza yoandikpwa ni

\par }{\MT PETERO

\par }{\IMT Tanga mbere

\par }{\IM Baruwa hino yaandikpwa ni Petero, mmwenga wa anafundzi kumi na airi a Jesu. Waandikira afuasi a Jesu ariotsamukana hiko Asia Ndide ambayo vi sambi ni tsi ya Uturuki. Sababu hasa ya baruwa hino ni kuatiya moyo afuasi ariokala anagaya na mateso ga atu asiomkuluphira Jesu. Sura ya 5:12 Petero anaandika, “Lengo rangu ni kukutiyani moyo na kukuhakikishirani kukala Mlungu anakumendzani hata ikaledze.” Piya anaatambukiza kuhusu habari nono kuhusu Jesu Masihi ambaye chifoche, kufufukakpwe, na ahadi ya kuuyakpwe tsona vinaapha tumaini. Phahi afuasi hinya anaambwa mateso anagophaha ganaahenda ashiriki mateso arigophaha Jesu ariphokala hipha duniani, na piya anapimwa kuluphiro rao. Kpwa hivyo naatazamie kuphaha mateso zaidi. Piya Petero anatiya moyo afuasi ayae aishi maisha bila lawama, na kuhenda manono. Analavya malagizo kpwa atumwa, alume na achetu ao, na vilongozi a makundi ga afuasi a Jesu.

\par }{\IOT Maelezo muhimu kpwa chifupi

\par }{\IB \par }
{\IO Mwadzo 1:1–2

\par }{\IO Kuluphiro rehu rinareha mana 1:3–12

\par }{\IO Afuasi a Jesu ni asagale bila lawama 1:13—2:10

\par }{\IO Kuaishimu anjina 2:11—3:12

\par }{\IO Jesu wagaya kpwa ajili yehu 3:13–22

\par }{\IO Kugaya kpwa sababu ya Jesu 4:1–19

\par }{\IO Anagoshauriwa vilongozi na atu ao 5:1–11

\par }{\IO Salamu 5:12–14



\par }\ChapOne{1}{\PP \VerseOne{1}Baruwa hino ila kpwangu mimi Petero, mtume wa Jesu Masihi.

\par }{\PP Nakuandikirani mwimwi muriotsambulwa ni Mlungu, atu muriotsamizwa kpwa lazima na kutsamukana tsi ya ujenini, msagalao hiko majimbo ga Ponto, Galatia, Kapadokia, Asia na Bithinia.

\VS{2}Mwimwi mwatengbwa hangu kare ni Baba Mlungu kpwa uwezo wa Rohowe. Higa gahendeka kulengana na mpango wa Mlungu, ili mumuogophe Jesu Masihi na kuswamehewa dambi zenu kpwa sababu ya chifoche.\FTNT{*}{{\FR 1:2 }{\FR{1:2
}}{\FT{Chiyunani chinaamba,
}}{\FQA{kpwa kutimvirwa mlatsowe}}{\FT{. Kulengana na chitabu cha Kutsama 24:3–8 Aiziraeli kala achitimvirwa ni milatso ya ngʼombe kuonyesa kala andaika chilagane chao na Mlungu. Petero anaamba kala mlatso wa Jesu ni mola wa chilagane chiphya kahi za Mlungu na atue. (Soma
}}{\XT{Aeburania 9:18–21}}{\FT{.)
}}}

\par }{\PP Mlungu naakujaliyeni sana kpwa mbazize na akupheni amani.


\par }{\SH Kuluphiro rehu
\par }
{\PP \VS{3}Nahumtogoleni Mlungu ambaye piya ni Isengbwa wa Bwana wehu Jesu Masihi. Mana kpwa mbazize nyinji wahuhenda huvyalwe mara ya phiri, na vivi huna hakika kukala hundaishi na Mlungu hata kare na kare kpwa sababu wamfufula Jesu Masihi.

\VS{4}Kpwa hivyo hunagodzera kuphaha zawadi ambazo Mlungu waikira atue hiko mlunguni ambako tagaweza kubanangika, kuola wala kutsakala.

\VS{5}Majaliwa higa ni genu mwimwi ambao kuluphiro renu rinakuhendani mrindwe kpwa uwezo wa Mlungu, hadi mundiphotivywa kama Mlungu arivyopanga kuhenda siku ya mwisho.


\par }{\PP \VS{6}Phahi hererwani kuhusu gosi ambago Mlungu wakupangirani, hata dzagbwe pha sambi inabidi msononeswe kpwa muda na mateso ga chila aina.

\VS{7}Hipha sambi munagaya, ili kuluphiro renu ripimwe na kuonekana kukala ri sawa, dza viratu zahabu ipimwavyo kpwa kuhendaochwa na moho. Kumkuluphira Mlungu kuna mana zaidi kuriko zahabu, mana zahabu indabanangika. Kpwa hivyo Jesu Masihi andaapha nguma na ishima atue avumirirao hipho ndiphokpwedzadzionyesa wazi.

\VS{8-9}Vivi tamdzangbwemuona ela munammendza, tsona munamkuluphira. Na kpwa vira munaphokera lengo ra kuluphiro renu ambaro ni kutivywa roho zenu, munahererwa sana, raha isiyogombeka.


\par }{\PP \VS{10}Manabii atabiri kuhusu mbazi za Mlungu ambazo kala anagodza edze akupheni. Hinyo kala anagomba kuhusu huno wokofu wenu, nao achunguza sana ili auelewe.

\VS{11}Mana Roho wa Masihi ariyekala ndani yao watabiri kukala Masihi andagaya na badaye andaphaha nguma. Phahi hara manabii aendza sana amanye mambo higa gandakala rini na gandamphaha ani.

\VS{12}Mlungu waahenda hara manabii amanye kukala mambo arigokala anatabiri kala sigo ga kuafwaha aho ela mwimwi. Gara arigogomba ndigo mrigotangazirwa ni hinyo ariokureherani habari nono kuhusu Jesu Muokoli. Nao akusemurirani hizo habari nono kpwa uwezo wa Roho Mtakatifu yekala akahumwa kula mlunguni. Ni mambo ambago hata malaika angemendza sana kugamanya.


\par }{\SH Kalani na masagazi gasigo lawama
\par }
{\PP \VS{13}Kpwa hivyo kalani atu a kufikiriya kabila ya kuhenda dzambo rorosi na mkale na chiasi. Kalani na tumaini ra wokofu wa Mlungu mndiophaha hipho Jesu Masihi ndiphokpwedzadzionyesa wazi.

\VS{14}Kpwa vira mu ana a Mlungu, muogopheni wala msikubali tsona kulunga tamaa zenu mbii mrizokala nazo mriphokala tamuelewa ukpweli wa Mlungu.

\VS{15}Badala ya hivyo, dza viratu ambavyo Mlungu yekuihani kana lawama, mwimwi namwi ni mkale bila lawama katika rorosi muazaro na muhendaro.

\VS{16}\XREF{}{{\XO 1:16 }{\XO{1:16
}}{\XT{Alawi 11:44–45; 19:2}}}Kpwa mana kahi za Maandikoge, Mlungu anaamba, “Kalani atakatifu, kpwa kukala mimi ni mtakatifu.”


\par }{\PP \VS{17}Mlungu, ambaye munamuiha Baba, anahukumu atu osi kulengana na mahendo gao bila ubaguzi. Kpwa hivyo, muogopheni sana kpwa muda uhu ambao mchere sagala hipha duniani dza ajeni.

\VS{18}Mana mnamanya kukala Mlungu, wakukombolani ili msikale na masagazi gasigofwaha dza arivyokala akare enu. Chisha kayahumira vitu vibanangikavyo dza feza na zahabu.

\VS{19}Ela wahumira mlatso wa samani wa Jesu ambaye kala ni dza Mwana ngʼondzi asiye na dowa wala makosa.

\VS{20}Hangu dunia taidzangbweumbwa Mlungu kala akamtsambula kare Jesu kpwa kusudi hiri. Ela achigodza hadi wakati huno wa mwisho ndipho achimreha na kumuonyesa wazi kpwa atu osi duniani. Higa wagahenda kpwa ajili yenu.

\VS{21}Wakpwedza kpwa akulongozeni mkuluphire Mlungu ariyemfufula na kumupha nguma. Ndiyo mana munakuluphira na kumtegemea Mlungu.


\par }{\PP \VS{22}Kpwa vira munasagala kulengana na mafundzo ga kpweli kuhusu Jesu, mioyo yenu yatsuka ili muweze kumendza ayawenu chikpweli-kpweli. Phahi mendzanani mioyo kutsuka,

\VS{23}mana mwavyalwa mara ya phiri. Kuvyalwa hiku siko kpwa avyazi a chimwiri (mana maisha ga chimwiri, mwishirowe ni chifo), ela ni kukala na uzima wa kare na kare urehwao ni neno ra Mlungu ndirokalako hata kare na kare.

\VS{24}\XREF{}{{\XO 1:24 }{\XO{1:24
}}{\XT{Isaya 40:6–8}}}Mana:

\par }{\Q “Anadamu osi ni dza nyasi,

\par }{\QB na uzuri wao ni kama maruwa ga weruni.

\par }{\Q Nyasi nkunyala na maruwa gakagbwa,


\par }{\QB \VS{25}ela neno ra Mwenyezi Mlungu rindakalako hata kare na kare.”

\par }{\MM Neno riri ni yo habari nono kuhusu Jesu, mriyosemurirwa.




\Chap{2}\VerseOne{1}Kpwa hivyo, richani uyi wosi, handzo, unafiki na chidzitso, wala msilaumiane tsetsetse.

\VS{2-3}\XREF{}{{\XO 2:2-3 }{\XO{2:2–3
}}{\XT{Zaburi 34:8}}}Vivi mkatata kare na mkaandza kumanya kukala Bwana ni mnono. Phahi, dza viratu ana atsanga aazavyo maziya ga nine zao, namwi kalani na chiru ya maziya manono ga chiroho ambago mchinwa mundaweza kuphera kpwa kummanya Mlungu chikpweli-kpweli.


\par }{\SH Taifa takatifu
\par }
{\PP \VS{4}Jesu ndiye dziwe ririro hai ra kudzengera. Dziwe hiro atu arirema ela Mlungu waritsambula, tsona ni ra samani phakpwe matsoni. Phahi msengerereni

\VS{5}na kubalini Mlungu akuhumireni dza viratu mawe garigo hai, kudzenga dzengo ra chiroho. Tsona akuhendeni mkale alavyadzi-sadaka ariotengbwa kulavya sadaka za chiroho zimuhamirazo kpwa uwezo wa Jesu Masihi.

\VS{6}\XREF{}{{\XO 2:6 }{\XO{2:6
}}{\XT{Isaya 28:16}}}Mana Maandiko ganaamba:

\par }{\Q “Lolani, hiko mudzi wa Sayuni ninaika dziwe,

\par }{\QB dziwe kulu ra msingi, tsona

\par }{\QB dziwe ra samani rotsambulwa.

\par }{\Q Na yeyesi ndiyemkuluphira hiye mutu ambaye ni hiro dziwe,

\par }{\QB kandaphaha waibu hata chidide!”


\par }{\MM \VS{7}\XREF{}{{\XO 2:7 }{\XO{2:7
}}{\XT{Zaburi 118:22}}}Dziwe hiri ni ra mana kpwenu mwimwi munaokuluphira; ela kpwa hara asiomkuluphira,

\par }{\Q “Dziwe roremewa ni adzengi,

\par }{\QB ndipho rikakala dziwe kulu ra msingi.”


\par }{\MM \VS{8}\XREF{}{{\XO 2:8 }{\XO{2:8
}}{\XT{Isaya 8:14–15}}}Tsona,

\par }{\Q “Hiri ndiro dziwe ambaro atu andarikpwala

\par }{\QB mwamba ambao undahenda atu agbwe.”

\par }{\MM Andadzikpwala kpwa sababu taayaamini neno ra Mlungu; na vivyo ndivyo arivyopangirwa ni Mlungu hangu kare.


\par }{\PP \VS{9}\XREF{}{{\XO 2:9 }{\XO{2:9
}}{\XT{Kutsama 19:5–6; Isaya 9:2; 43:20–21; Kumbukumbu 4:20; 7:6; 14:2; Tito 2:14}}}Ela Mlungu wakutsambulani mkale atue. Kpwa hivyo mwimwi mu alavyadzi-sadaka a chifalume, taifa takatifu, yani atu a Mlungu mwenye. Mwatsambulwa ili mkale mundatangaza mahendo manono ga Mlungu, ariyekuihani mtuluke jizani ili mkale phakpwe mwangani, mwangawe mnono.

\VS{10}\XREF{}{{\XO 2:10 }{\XO{2:10
}}{\XT{Hosea 2:23}}}Hipho mwandzo kala simwi atu a Mlungu, ela sambi mu akpwe. Tsona kala tamdzangbwemanya mbazi za Mlungu, ela vivi mkaziphokera.


\par }{\SH Afuasi a Jesu ni aishimu vilongozi osi
\par }
{\PP \VS{11}Asena angu, mimi ninaamba, viratu ambavyo mu ajeni na asagazi a duniani dza atu ariotsamizwa kpwa lazima murio tsi ya ujenini, msiruhusu tamaa za miri yenu zikutawaleni. Mana wakati wosi tamaa hizi nkukala zinapingana na mioyo yenu.

\VS{12}Kalani na ndzimo nono ili hata ichikala atu asiomkuluphira Mlungu andakuzigani kukala mu ayi, aone mahendo genu manono hata aweze kumtogola Mlungu kpwa ajili yenu hipho siku ya kpwedzakpwe.


\par }{\PP \VS{13}Kpwa sababu ya kumuogopha Mlungu, kalani atu a kulunga shariya za tsi yenu. Muishimuni mtawala wenu, mana iye ndiye chilongozi mkpwulu katika tsi yenu.

\VS{14}Tsona ishimuni vilongozi a majimbo ariotsambulwa ni ye mkpwulu, akale andatiya adabu atu ahendao makosa na kutogola hara ahendao mambo manono.

\VS{15}Mana Mlungu analonda muhende mambo manono ili hara asio na achili asikale na rorosi ra kugomba kukulaumuni.


\par }{\PP \VS{16}Dzagbwe mu huru, ela msihumire uhuru wenu kuhenda mai ela sagalani dza atumishi a Mlungu alondwavyo kusagala.

\VS{17}Ishimuni atu osi na mmendze afuasi ayawenu. Muogopheni Mlungu na muishimu mtawala wenu.


\par }{\SH Vumirirani dza Jesu arivyovumirira
\par }
{\PP \VS{18}Mwi ahendadzi-kazi, ogophani sana matajiri enu, tsona muaishimu, akale ni a pole au asiru.

\VS{19}Mlungu nkuhamirwa sana ni mutu ambaye anavumirira utsungu kpwa sababu akaonerwa na anamanya vira Mlungu alondavyo.

\VS{20}Mutu kandamhamira Mlungu kpwa kuvumirira ichikala anatiywa adabu kpwa sababu ya makosage. Ela ichikala andavumirira kugaya kpwa sababu akahenda manono, phahi Mlungu andahamirwa.


\par }{\PP \VS{21}Mnalondwa mvumirire hivyo, mana Jesu mwenye wagaya kpwa sababu yenu. Tsona achikurichirani mfwano, ili mkale mundamuiga.

\VS{22}\XREF{}{{\XO 2:22 }{\XO{2:22
}}{\XT{Isaya 53:9}}}Iye kayahenda dambi, wala kugomba handzo.

\VS{23}\XREF{}{{\XO 2:23 }{\XO{2:23
}}{\XT{Isaya 53:7}}}Aripholaphizwa kayauyiza neno rorosi na ariphoteswa kayajeza kuriphiza. Ela gosi wamrichira Mlungu ahukumuye na haki.

\VS{24}\XREF{}{{\XO 2:24 }{\XO{2:24
}}{\XT{Isaya 53:5–6}}}Jesu mwenye wahala dambi zehu achizihenda avi ni zakpwe hata achikotwa msalabani, ili swiswi husitawalwe tsona ni dambi ela hukale na masagazi gamhamirago Mlungu. Iye walumizwa, ili mphole.

\VS{25}Kala mukaangamika dza mangʼondzi chigoricha njira, ela sambi mkauyira ye mrisa wenu anayekurindani.




\par }\Chap{3}{\SH Masagazi ga mutu na mchewe
\par }
{\PP \VerseOne{1-2}\XREF{}{{\XO 3:1-2 }{\XO{3:1–2
}}{\XT{Aefeso 5:22; Akolosai 3:18}}}Vivyo hivyo, mwi achetu muriolólwa ni mphundze alume enu. Kpwa njira hiyo, hinyo ambao taalunga mafundzo ga Jesu, andahamirwa ni tabiya zenu za ishima na adabu, hata aweze kumkubali Mlungu bila kuambirwa neno.

\VS{3}\XREF{}{{\XO 3:3 }{\XO{3:3
}}{\XT{1 Timothi 2:9}}}Msikale atu a kudzikpwatuwa kondze bahi, dza vira kusonga nyere, kuvwala zahabu na nguwo za gali,

\VS{4}ela unono wenu ni uandzire ndani, urembo usioweza kubanangika wala kutsakala ambao ni kukala na moyo mnono na mpole. Huno ndio urembo urio na samani matsoni pha Mlungu.

\VS{5}Mana hipho kare achetu ariomuogopha Mlungu na kumkuluphira amanya kudzikpwatuwa kpwa ndzimo nono za kuogopha alume ao.

\VS{6}\XREF{}{{\XO 3:6 }{\XO{3:6
}}{\XT{Mwandzo 18:12}}}Mchetu mmwenga ariyehenda hivi ni Sara, mkpwaza Burahimu. Hiyu wamphundza mlumewe na kumuishimu, achimuiha “Mlume wangu.” Phahi mwimwi namwi, ichikala mundahenda garigo sawa bila kuogopha rorosi, mundakala avi mu anae achetu.


\par }{\PP \VS{7}\XREF{}{{\XO 3:7 }{\XO{3:7
}}{\XT{Aefeso 5:25; Akolosai 3:19}}}Namwi alume muriolóla, mnalondwa msagaleto na achetu enu kpwa vira mnamanya kukala taana mkpwotse dza mwimwi. Piya atundzeni na ishima kpwa sababu ahadi ya Mlungu ya kuphaha uzima ni yenu mosi alume na achetu. Kpwa hivyo alume hendani hivi sedze mavoyo genu gakazuwiywa.


\par }{\SH Kugaya kpwa kuhenda manono
\par }
{\PP \VS{8}Chimarigizo nakuambirani mosi: gbwiranani mkale na moyo mmwenga mosi bu. Mendzanani na muonerane mbazi, wala msihende ngulu tse.

\VS{9}Msiariphize anaokuhenderani mai, wala kualaphiza anaokulaphizani, ela ahendereni manono. Mana hivyo ndivyo Mlungu alondavyo muhende, ili akale andakujaliyani.

\VS{10}\XREF{}{{\XO 3:10 }{\XO{3:10
}}{\XT{Zaburi 34:12–16}}}Higa ganagbwa sawa na vira Maandiko gaambavyo kukala:

\par }{\Q “Yeyesi anayelonda kusagala vinono na kukala na raha,

\par }{\QB ni ariche kugomba mai na asikale mutu wa handzo.


\par }{\Q \VS{11}Ni ariche kuhenda mai, ahende manono.

\par }{\QB Tsona ahende vyovyosi vira awezavyo

\par }{\QB asagale na amani na ayae.


\par }{\Q \VS{12}Mana matso ga Mwenyezi Mlungu ganalola ahendao haki,

\par }{\QB na masikiroge ga wazi, kuphundza mavoyo gao.

\par }{\Q Ela uso wa Mwenyezi Mlungu

\par }{\QB u chinyume cha ahendao mai.”


\par }{\PP \VS{13}Pho kpwani ni ani ndiyeaza kukuhenderani mai ichikala wakati wosi muna chadi cha kuhenda manono?

\VS{14}\XREF{}{{\XO 3:14 }{\XO{3:14
}}{\XT{Mathayo 5:10}}}\XREF{}{{\XO 3:14 }{\XO{3:14
}}{\XT{Isaya 8:12–13}}}Ela phahi hata ichikala munagaya kpwa sababu ya kuhenda haki, Mlungu andakujaliyani. Kpwa hivyo msihende shaka wala kuogopha hara anaokugayisani,

\VS{15}ela manyani kukala Jesu ndiye mkpwulu wa maisha genu na mumuogophe moyo kutsuka. Kalani tayari wakati wosi kumuelezea yeyesi ndiyeuza sababu ya kuluphiro renu.

\VS{16}Ela hendani hivi kpwa upole na ishima. Kalani na ndzimo nono kpwa sababu mu afuasi a Jesu, ili hinyo anaokuocherani ngulu kuhusu hizo tabiya zenu agbwirwe ni haya.

\VS{17}Mana ichikala Mlungu analonda ugaye, phahi nibaha ugaye kpwa sababu ya kuhenda sawa kuriko kugaya kpwa kuhenda kosa.


\par }{\PP \VS{18}Jesu wagaya na achifwa limwenga kpwa sababu ya dambi zehu, ili ahupatanishe na Mlungu, ela ye mwenye kayakala na dambi. Waolagbwa ariphokala na mwiri wa chibinadamu ela wafufulwa ni Roho Mtakatifu.

\VS{19}Na kpwa uwezo wa ye Roho\FTNT{*}{{\FR 3:19 }{\FR{3:19
}}{\FT{Manage ganjina ni,
}}{\FQA{ela wafufulwa na rohoye ichere moyo. Na katika hali iyo ya chiroho.}}} achiphiya kuriko na maroho ga atu a kufwa garigofungbwa, achendagasemurira habari za Mlungu.

\VS{20}\XREF{}{{\XO 3:20 }{\XO{3:20
}}{\XT{Mwandzo 6:1—7:24}}}Maroho higo ni ga atu ambao taayamuogopha Mlungu hipho kare, wakati Nuhu kala anadzenga meli. Mlungu wavumirira uyi wao hadi meli iriphodzengbwa, ela mwisho atu achache, anane bahi, ndio ariopona madzi.

\VS{21}Hinyo ni mfwano wa ubatizo wenu wa siku hizi. Mana munaphobatizwa inaonyesa kukala mkativywa na chifo na hukumu kpwa uwezo wa kufufuka kpwa Jesu Masihi. Kpwa hivyo ubatizo siyo kuoga ili kuusa nongo za mwiri, ela nkudzilavya kpwa Mlungu moyo kutsuka.

\VS{22}Hiye Jesu waphiya mlunguni na sambi asegere mkpwono wa kulume wa Mlungu, phatu pha ishima kulu sana. Anatawala malaika phamwenga na viumbe vyosi vitawalavyo na virivyo na uwezo.




\par }\Chap{4}{\SH Masagazi gamhamirago Mlungu
\par }
{\PP \VerseOne{1}Kpwa vira Jesu wagaya mwakpwe mwirini, mwimwi namwi kalani tayari kugaya dza iye. Mana mutu achigaya mwakpwe mwirini kandatawalwa tsona ni dambi.

\VS{2}Chihivyo, masagazige gosi andaishi kulengana na vira Mlungu amendzavyo, wala siyo kulunga tamaa za mwiri tsona.

\VS{3}Hipho kare mwalunga tamaa zenu mbii za kumendza achetu ama alume anji na za kunwa kutsapa chiasi. Tsona mwamendza sharee za kunwa uchi na kufwiha chimalaya, na kuvoya mizuka, dzambo rinaromtsukiza Mlungu zaidi. Mmanye kukala mwalunga vya kutosha masagazi ga atu asiommanya Mlungu, wala taina haja muenderere tsona kuhenda hivyo.

\VS{4}Hivi munalaphizwa ni hinyo asiommendza Mlungu, kpwa vira taaelewa kpwa utu wani tamlungana nao tsona kuhenda higo mai.

\VS{5}Hata hivyo andakpwedzadzihehera enye kuhusu hinyo uyi wao mbere za Mlungu, ambaye a tayari kuhukumu atu osi ario moyo na hata ariofwa.

\VS{6}Mana hino ndiyo sababu atu a kufwa asemurirwa habari nono kuhusu Jesu Muokoli, ili hata dzagbwe ahukumiwa kare ariphokala achere hipha duniani, dza chila mutu ahendwavyo, roho zao zikale moyo dza viratu Mlungu arivyo.


\par }{\PP \VS{7}Mwisho wa dunia u phephi, kpwa hivyo kalani na chiasi na kudzimanyirira katika gosi muhendago, ili muweze kuvoya.

\VS{8}\XREF{}{{\XO 4:8 }{\XO{4:8
}}{\XT{Misemo 10:12}}}Zaidi ya gosi, mendzanani chikpweli-kpweli, mana mutu uchimmendza dza hivyo undakala tayari kumswamehe hata achikukosera kano ngaphi.

\VS{9}Kalani atu a kumendza kukaribisha ayawenu mwenu madzumbani bila kururumika.


\par }{\PP \VS{10}Mlungu nkuapha atu vipawa vya aina tafwauti, na chila mmwenga ni atundze chipawache vinono na achihumire kpwa fwaida ya ayae.

\VS{11}Yeyesi anayegomba, naagombe dza mutu achiyehumwa ni Mlungu. Naye anayehumikira ayae, naahumikire kpwa uwezo wa Mlungu. Chihivyo Mlungu andaweza kutogolwa kahi za mambo gosi kpwa sababu ya Jesu Masihi ariye na utukufu na uwezo hata kare na kare. Amina.


\par }{\SH Kugaya kpwa sababu ya Jesu
\par }
{\PP \VS{12}Asena angu, mateso mafu munagophaha ga kupima kuluphiro renu si chitu chisicho cha kawaida. Kpwa hivyo msikale avi tamuelewa kpwa utu wani munagaya.

\VS{13}Ela hererwani kukala munagaya dza Jesu arivyogaya, ili mkale na raha tele, hipho ukulu wa Jesu ndiphoonyeswa wazi.

\VS{14}Ichikala mundalaphizwa kpwa sababu mu afuasi a Jesu, manyani kukala mundajaliwa, mana ukulu wa Roho Mtakatifu undaonekana wazi kukala u phamwenga namwi.

\VS{15}Phahi mwimwi ni msidzirehere uamuli wa kutiywa adabu kpwa sababu ya kukala aolagadzi, aivi au avundzadzi shariya, au hata ambeya.


\par }{\PP \VS{16}Mutu achigaya kpwa sababu ni mfuasi wa Jesu, naasione waibu ela naamtogole Mlungu kukala anamanyikana kpwa dzina ra Jesu.

\VS{17}Wakati wa uamuli ukafika, na Mlungu andaandza na kuamula atue. Sambi ichikala uamuli undaandza na swiswi atue enye, dze nyo asiokubali neno ra Mlungu\FTNT{*}{{\FR 4:17 }{\FR{4:17
}}{\FT{Chiyunani chinaamba
}}{\FQA{injili ya Mlungu.}}} ela hukumu yao taindakala ya kutisha zaidi?

\VS{18}\XREF{}{{\XO 4:18 }{\XO{4:18
}}{\XT{Misemo 11:31}}}Higa ganagbwa sawa na Maandiko gaambago kukala:

\par }{\Q “Ichikala ni vigumu enye haki kuokolwa,

\par }{\QB dze nyo achina-dambi na asiomanya Mlungu?”


\par }{\MM \VS{19}Kpwa hivyo anaoteswa kpwa sababu Mlungu waapangira hivyo, naaenderere kuhenda manono na amkuluphire Mlungu, muumba wao ambaye achiika ahadi andaihenda.




\par }\Chap{5}{\SH Anagoshauriwa vilongozi na atu aho
\par }
{\PP \VerseOne{1}Sambi nagomba na mwimwi vilongozi a afuasi a Jesu. Mimi ni chilongozi myawenu, na náhendaona na matso gangu vira Jesu arivyogayiswa. Chisha narorera kuphaha nguma phamwenga naye hipho ukuluwe ndiphoonyeswa. Kpwa hivyo nakuvoyani

\VS{2}\XREF{}{{\XO 5:2 }{\XO{5:2
}}{\XT{Johana 21:15–17}}}mkale arisa anono a kundi mrirohewa ni Mlungu. Tsona mririnde na moyo mnono wala siyo kpwa kuhendalazimishwa. Msihende kazi yenu kpwa sababu mundariphiwa ela kpwa kukala munadzilavya.

\VS{3}Msikale vilongozi jaili kpwa atu munaoalongoza, ela masagazi genu nagakale mfwano mnono kpwao.

\VS{4}Alafu ye mrisa mkpwulu wa atu osi a Mlungu achitsembuka, mundaphaha nguma phamwenga naye hata kare na kare.


\par }{\PP \VS{5}\XREF{}{{\XO 5:5 }{\XO{5:5
}}{\XT{Misemo 3:34}}}Namwi munaolongozwa,\FTNT{*}{{\FR 5:5 }{\FR{5:5
}}{\FT{Ama:
}}{\FQA{mwi murio adide.}}} aogopheni vilongozi enu. Na mosi avyere na adide kalani atu a pole na a kuhumikira ayawenu, mana Maandiko ganaamba:

\par }{\Q “Mlungu anapinga anaodzikarya,

\par }{\Q na kuaonera mbazi a pole.”


\par }{\MM \VS{6}\XREF{}{{\XO 5:6 }{\XO{5:6
}}{\XT{Mathayo 23:12; Luka 14:11; 18:14}}}Kpwa hivyo kalani atu apole anaodzitsereza tsini ya uwezo wa Mlungu naye andakuunulani wakatiwe uchifika.

\VS{7}Mrichireni Mlungu mashaka genu gosi mana iye anajali mambo genu.


\par }{\PP \VS{8}Dzimanyirireni, tsona mkale matso wakati wosi. Mana Shetani, ambaye ni adui wenu, anaendza mutu amuolage chiroho, dza simba angurumaye na ndzala achiendza mutu amurye.

\VS{9}Phahi mpingeni hiye Shetani kpwa kudinisa kumkuluphira Mlungu, mana kama mmanyavyo, afuasi ayawenu dunia yosi anagaya dza viratu mwimwi.

\VS{10}Ela bada ya mwimwi kugaya kpwa muda, Mlungu andakpwedzarekebisha chochosi chophunguzwa, akutiyeni moyo, na kukuphani mkpwotse. Iye ni Mlungu wa mbazi zosi yekuihani mphahe nguma phamwenga na Jesu hata kare na kare.

\VS{11}Mlungu naatawale hata kare na kare! Amina.


\par }{\SH Salamu
\par }
{\PP \VS{12}\XREF{}{{\XO 5:12 }{\XO{5:12
}}{\XT{Mahendo 15:22,40}}}Silivano,\FTNT{†}{{\FR 5:12 }{\FR{5:12
}}{\FT{Chiyunani
}}{\FK{Silivano
}}{\FT{piya ni kuihwa
}}{\FQA{Sila.}}} mfuasi myangu, ambaye chimimi ni mutu muaminifu, ndiye chiyeniterya kuandika baruwa hino ndide. Lengo rangu ni kukutiyani moyo na kukuhakikishirani kukala Mlungu anakumendzani hata ikaledze. Kpwa sababu mnamanya mambo higo, dinisani kumuamini.

\VS{13}\XREF{}{{\XO 5:13 }{\XO{5:13
}}{\XT{Mahendo 12:12,25; 13:13; 15:37–39; Akolosai 4:10; Filemoni 1:24}}}Kundi ra afuasi ayawenu a hiku Babeli,\FTNT{‡}{{\FR 5:13 }{\FR{5:13
}}{\FK{Babeli}}{\FT{: Dzina ambaro atu anjina kala achirihumira badala ya kuhadza mudzi wa Rumi.}}} ambao piya atsambulwa ni Mlungu, akakuphozani. Piya mkaphozwa ni mwanangu wa chiroho aihwaye Mariko.


\par }{\PP \VS{14}Lamusanani na mendzwa ya kpweli.

\par }{\PP Nakuvoyerani mosi ambao mu afuasi a Jesu mkale na amani.


\par }